Diari Oficial de la Generalitat Valenciana


Sumari del DOGV 4045, del 18-07-2001 (2001/6832)

Informació pública de l'alternativa tècnica del programa d'actuació integrada de la unitat d'execució PIC-1 del sòl urbanitzable industrial compatible d'Alcàsser.
------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6832


Organisme emissor
:   Agrupació d'Interés Urbanístic Pic-1 d'Alcasser

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució PIC-1 del sòl urbanitzable industrial compatible d'Alcàsser. [2001/F6832]
  
L'Agrupació d'Interés Urbanístic de la Unitat d'Execució PIC-1 Camí del Socarrat d'Alcàsser ha formulat l'alternativa tècnica del programa d'actuació integrada de la esmentada unitat d'execució PIC-1 del sòl urbanitzable industrial compatible d'Alcàsser, composta de memòria justificativa, modificació puntual de l'ordenació detallada del pla general i projecte d'urbanització.
  
De conformitat amb l'article 48 de la Llei 6/1994, Reguladora de l'Activitat Urbanística, se sotmeten a informació pública la dita documentació i l'escriptura de constitució de l'esmentada agrupació d'interés urbanístic amb els estatuts socials d'aquesta, i es fa constar:
  
1. L'objecte de l'actuació és l'execució de les obres d'urbanització i el desenrotllament urbanístic de l'esmentada unitat d'execució, amb connexió a les xarxes existents.
  
2. La documentació està protocol·litzada en acta autoritzada pel notari de Picassent, Antonio Donderis Serón, carrer del Calvari, número 38, porta 1.
  
3. S'ha depositat un exemplar complet de la documentació a l'Ajuntament d'Alcàsser.
  
4. En aplicació dels articles 46.3 i 48 en relació amb els articles 18 i 33.6 de la Llei Reguladora de l'Activitat Urbanística, se sotmeten a informació pública l'alternativa tècnica, la modificació puntual de l'ordenació detallada de la unitat d'execució PIC-1 del Pla General d'Ordenació Urbana i el projecte d'urbanització pel termini d'un mes, comptador des de la publicació d'aquest anunci en el Diari Oficial de la Generalitat Valenciana.
  
Durant l'esmentat termini, qualsevol persona podrà comparéixer a la notaria esmentada per a obtindre còpia de l'acta de protocol·lització de la documentació o sol·licitar que aquesta se li mostre.
  
Així mateix, es podrà consultar la dita documentació i l'expedient administratiu a l'Ajuntament d'Alcàsser.
  
Durant l'esmentat termini d'informació pública es podran presentar a l'ajuntament tant al·legacions com, si fa al cas, alternatives tècniques per a competir amb la que s'exposa al públic.
  
5. Durant els cinc dies següents a la finalització del termini d'un mes d'informació pública de l'alternativa tècnica, es podran presentar en plica tancada davant l'Ajuntament d'Alcàsser proposicions juridicoeconòmiques per a executar qualsevol de les alternatives formulades.
  
6. Finalitzat aquest segon termini, en la següent data hàbil tindrà lloc l'acte d'obertura de pliques a l'Ajuntament d'Alcàsser.
  
Aquest anunci, d'acord amb l'article. 59.4 de la Llei 30/1992, de 26 de novembre, val com a notificació als propietaris afectats que puguen ser desconeguts, se n'ignore el lloc de notificació, o bé intentada aquesta no s'haja pogut practicar.